钦定古今图书集成/明伦汇编/宫闱典/第124卷 > 册府元龟 > 《将兵》
## 钦定古今图书集成/明伦汇编/宫闱典/第124卷 > 册府元龟 > 《将兵》

夫近侍之臣虽宣于命令统帅之任实寄于腹心当
经略之未靖惟才能之斯委观其汉氏中微元魏多
事逮玆唐室荐罹寇难㝢县挺灾金革不息乃有禀
忠厚之性怀将领之材或付之禁卫之师或委之征
伐之任或监示于方面或扈从于乘舆或能震耀天
威恢张师律克施拱极之效聿成靖乱之勋论而次
之，垂诸简册，俾后之观者，庶知前王之权略矣。